ตามหัวข้อเลยค่ะ เป็นมาได้ 4-5 วันแล้วก็ยังไม่หาย รูปอยู่ในลิงค์ล่างนี้นะคะ รู้สึกกังวลมากๆค่ะตอนนี้ TT
สวัสดีค่ะ จากรูป แพทย์ยังมองเห็นก้อนเนื้อดังกล่าวมาได้ไม่ชัดเจนนักตุ่มเหมือนก้อนเนื้อในปาก อาจเกิดจาก-ก้อนเนื้อที่อาจจะเป็นเนื้อดีหรือเนื้อร้ายก็ได้ในช่องปาก มักจะขยายขนาดใหญ่ขึ้นเรื่อยๆ อาจจะไม่เจ็บ มักสัมพันธ์กับประวัติการสูบบุหรี่จัด หรือการติดเชื้อไวรัส-ก้อนน้ำลายในช่องปากเกิดรอยฉีกขาดเล็กๆ ทำให้ต่อมน้ำลายรั่ว เกิดเป็นตุ่มในปากได้ มักจะไม่ค่อยหายเอง ต้องตัดออก-ตุ่มร้อนใน เกิดจากการอักเสบของเยื่อบุในช่องปาก จะมาด้วยตุ่มแข็ง อาจเห็นการบวมแดงและมีหนอง เจ็บ ปกติมักจะหายไปได้เองภายใน 1 สัปดาห์แนะนำถ้าก้อนเนื้อดังกล่าวนี้ยังเป็นมาเรื้อรัง ไม่ยุบไป กดเจ็บ มีเลือดหรือหนองไหลจากก้อน หรือลักษณะก้อนเปลี่ยนแปลงไปอย่างรวดเร็ว ควรไปพบแพทย์เพื่อตรวจเพิ่มเติม หากแพทย์ยังไม่สามารถบอกได้จากลักษณะก้อนอย่างเดียว อาจจะทำการตัดชิ้นเนื้อไปตรวจดูเพื่อให้ได้การวินิจฉัยที่แน่นอนการดูแลตัวเองเบื้องต้น ไม่ไปแกะก้อนเนื้อในปาก ไม่เอาฟันไปกัด ไม่เอายาอะไรไปทา เพราะยังไม่ทราบการวินิจฉัยที่แน่ชัด รับประทานอาหารสุกสะอาด แปรงฟันวันละ 2 ครั้งเช้าเย็น